|  |  |
| --- | --- |
| POGODBA DRSI št.  |  |
| POGODBA izvajalca št………………………………. |  |

**Republika Slovenija, Ministrstvo za infrastrukturo, Direkcija RS za infrastrukturo,** Tržaška 19, 1000 Ljubljana z davčno številko SI75827735, matično številko 5300177000, ki jo zastopa direktorica Ljiljana Herga, univ. dipl. inž. geol. (v nadaljevanju: naročnik)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

skleneta

**POGODBO O IZVEDBI JAVNEGA NAROČILA**

za

**Geološko geotehnična spremljava v času gradnje predora Pekel na odseku železniške proge Maribor – Šentilj – d.m.**

I. UVODNI DOLOČBI

1. *člen*

Pogodbeni stranki uvodoma ugotavljata, da je bil izvajalec izbran v skladu z določili veljavnega Zakona o javnem naročanju po odprtem postopku na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_.

1. *člen*

Pogodbene stranke soglašajo, da bodo morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (UL L 119, 4.5.2016 str. 1-88). Osebni podatki bodo posredovani na obdelovalca, ki pripravlja in izvaja obračun ter nakazilo.

1. **PREDMET POGODBE**
2. *člen*

Predmet pogodbe je: »**Geološko geotehnična spremljava v času gradnje predora Pekel na odseku železniške proge Maribor – Šentilj – d.m.«.**

Podrobnejši opis del je razviden iz specifikacije naročila in razpisne dokumentacije, ki sta sestavni del pogodbene dokumentacije.

**III. VREDNOST POGODBENIH DEL**

1. *člen*

Vrednost pogodbenih del iz 3. člena te pogodbe je določena na osnovi ponudbe izvajalca št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_, ki znaša

**brez** davka na dodano vrednost \_\_\_\_\_\_\_\_\_\_\_\_\_\_\_\_\_\_\_\_ EUR

in **z** davkom na dodano vrednost \_\_\_\_\_\_\_\_\_\_\_\_\_\_\_\_\_\_\_ EUR,

(z besedo …………………………………………………………………..………... 00/100)

od tega DDV \_\_\_\_\_\_\_\_\_\_\_\_\_\_\_\_\_ EUR.

Cena na enoto je fiksna in nespremenljiva.

Ponudba izvajalca z vso pripadajočo dokumentacijo je sestavni del te pogodbe.

**IV. ROK DOKONČANJA DEL**

1. *člen*

Izvajalec se obvezuje, da bo pričel z izvajanjem prevzetih del takoj po uvedbi v delo.

Dela se obvezuje dokončati v roku 30 mesecev od podpisa pogodbe.

Rok dokončanja del pomeni izvršitev vseh obveznosti izvajalca po tej pogodbi, to je izvedbo vseh meritev do pogodbenega roka in izdelavo končnega elaborata izvedenih meritev z natančno definiranimi ugotovitvami ter morebitno potrebnimi ukrepi v primeru ugotovitve poslabšanje stanja na terenu.

1. *člen*

Če izvajalec zamuja glede na terminski plan izvajanja del ali glede na rok dokončanja del iz 5. člena te pogodbe, je o tem dolžan najmanj en (1) mesec pred iztekom roka pisno obvestiti naročnika in ga zaprositi za podaljšanje roka dokončanja del, kar se dogovori in potrdi pisno v obliki aneksa k osnovni pogodbi.

**V. OBVEZNOSTI NAROČNIKA**

1. *člen*

Obveznosti naročnika so:

|  |  |
| --- | --- |
|  | * da se izvajalca uvede v delo
* da bo izvajalcu izročil vso razpoložljivo dokumentacijo, ki je navedena v specifikaciji naročila,
 |
|  | * da bo tekoče spremljal in nadziral izdelavo poročil, elaboratov in Geološko geotehnično spremljavo.
 |

**VI. OBVEZNOSTI IZVAJALCA**

1. *člen*

Obveznosti izvajalca so:

|  |  |
| --- | --- |
|  | * da bo izvajal storitve po tej pogodbi po pravilih stroke, v skladu z navodili naročnika, s skrbnostjo dobrega gospodarja in v pogodbenem roku,
 |
|  | * da bo prevzeta dela izvršil po specifikaciji naročila in utemeljenih zahtevah naročnika, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami, ob sodelovanju z naročnikom in upoštevanju njegovih ekonomskih in tehničnih pogojev, pri čemer bo upošteval vso zakonodajo in tehnične predpise v zvezi s predmetom naročila,
 |
|  | * da bo naročniku kadarkoli omogočil vpogled v izvajanje pogodbenih del in upošteval njegova navodila o posameznih vprašanjih,
 |
|  |  |
|  | * da bo na pobudo naročnika v vsaki fazi izdelave poročil in elaboratov dajal pojasnila v zvezi z njeno izdelavo,
 |
|  | * da bo pričel z izvedbo del takoj po prejemu obvestila naročnika, da lahko prične s pogodbenimi deli;
* da bo predmetne storitve opravljal kot dober strokovnjak, ob upoštevanju naročnikovih ekonomskih pogojev;
* da bo naročniku tolmačil vse nejasnosti,
* da bo naročnika sproti obveščal o vsem, kar bi lahko vplivalo na izvršitev prevzetih obveznosti,
* da bo na svoje stroške in v roku, sporazumno določenem med pogodbenima strankama, izvršil dopolnitve in spremembe obsega pogodbenih del, če se ugotovi, da je glede na predmet in obseg pogodbe pomanjkljiva,
* da bo naročniku predlagal tehnično strokovne ter pravno in finančno pravilne rešitve v vseh zadevah,
* da bo tekoče vodil vso dokumentacijo (v pisni ter elektronski obliki), jo sproti posredoval naročniku ter naročniku kadarkoli omogočil vpogled v dokumentacijo; dokumentacija mora biti sproti urejena, tako da je možen takojšnji pregled nad celotno zadevo, dejanskega stanja in priprava povzetka ter statističnih podatkov ter posredovana po elektronski pošti oziroma na drug način, ki ga določi naročnik,
* da bo za vodenje dokumentacije v elektronski obliki uporabljal programe, katere določi naročnik,
* da bo podajal naročniku strokovna mnenja in poročila v skladu z naročnikovimi naročili,
* da bo kot poslovno skrivnost varoval vse podatke, s katerimi se seznani pri opravljanju predmetnih storitev ves čas trajanja te pogodbe in še 2 (dve) leti po njenem prenehanju,
* da bo za sprotno predajo poročil zagotovil spletno odlagališče, na katerega bo odlagal vsa poročila,
* da bo izvedel vse aktivnosti, ki so potrebne za popolno dokončanje del, prevzetih po tej pogodbi,
* da bo izvajal dela ves svetli del dneva vse dni v tednu, tudi ob sobotah, nedeljah in praznikih,
* da bo gradbeni dnevnik in knjigo obračunskih izmer ažurno za ves čas izvajanja del v skladu s Posebnimi pogoji pogodbe in navodilih inženirja,
* da bo dela opravljati s kadrom, ki je naveden v ponudbi,
* da bo spremembo kadra izvedel samo s predhodnim pisnim soglasjem naročnika,
* da bo pred iztekom veljavnosti garancije za dobro izvedbo pogodbenih obveznosti s strani naročnika pridobil izjavo o izpolnitvi pogodbenih obveznosti,
 |

Vso dokumentacija, ki jo izdela izvajalec, je last naročnika in jo izvajalec lahko preda tretji osebi samo s soglasjem naročnika. Izvajalec je dolžan hraniti izvod kompletnega izvoda v svojem arhivu.

Dokumentacijo, ki jo izdela izvajalec, je last naročnika in jo izvajalec lahko preda tretji osebi samo s soglasjem naročnika. Izvajalec je dolžan hraniti izvod kompletnega izvoda v svojem arhivu.

Pri korespondenci z naročnikom v zvezi s to nalogo, se na prvi strani dopisa, v zgornjem desnem kotu navede naročnikovo številko zadeve in številko pogodbe.

1. *člen*

Poleg izvajalca sodelujejo pri izvedbi tudi naslednji podizvajalci:

Ime, naslov, kraj:

1.

2.

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Izvajalec s podpisom te pogodbe pooblašča naročnika, da le ta na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3A. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

**VII. ZAVAROVANJE POSLA**

1. *člen*

Izvajalec mora v roku deset (10) delovnih dni od prejema sklenjene pogodbe dostaviti naročniku finančno zavarovanje za dobro izvedbo pogodbenih obveznosti v obliki bančne garancije, kot pogoj za veljavnost pogodbe. Finančno zavarovanje mora veljati vsaj 30 dni po skrajnem roku za dokončanje del iz te pogodbe, Zavarovanje mora biti v skladu z razpisno dokumentacijo v višini 10 % od pogodbene vrednosti z DDV, ki jo lahko naročnik unovči pod naslednjimi pogoji:

* če se bo izkazalo, da storitve ne opravlja v skladu s pogodbo, zahtevami razpisne

 dokumentacije ali specifikacijami ali

* če bo naročnik pogodbo razdrl zaradi kršitev na strani izvajalca ali
* če bo naročnik razdrl pogodbo zaradi izvajalčeve zamude ali
* če bo izvajalec kršil zaupnost podatkov.

Predložitev zavarovanja za dobro izvedbo pogodbenih obveznosti je pogoj za veljavnost pogodbe.

**VIII. NAČIN OBRAČUNAVANJA IN PLAČEVANJA OPRAVLJENIH DEL**

1. *člen*

Izvajalec bo obračunaval opravljena dela naročniku mesečno na podlagi izstavljenih računov oziroma situacij glede na opravljeno delo. Do predaje končne dokumentacije sme obračunati največ 90 % vrednosti pogodbenih del, preostalih 10 % pa sme izvajalec obračunati šele po pridobitvi potrdila s strani nadzornega inženirja o uspešno zaključenih pogodbenih obveznostih.

1. *člen*

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku 15 dni po prejemu potrditi oziroma zavrniti. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Rok plačila je 30. dan, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

Izvajalec je dolžan skupaj s situacijo dostaviti tudi poročilo, kjer so opisana dela, ki so zajeta v mesečni situaciji vključno s spremljavo terminskega in finančnega plana aktivnosti. Istočasno bo izvajalec kopijo situacije vključno s poročilom dostavil tudi inženirju.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

**IX. POGODBENA KAZEN**

1. *člen*

Za vsak dan zamude dokončanja prevzetih del po tej pogodbi v rokih iz 5. člena te pogodbe bo izvajalec plačal naročniku pogodbeno kazen v višini 2 (dva promila) od vrednosti pogodbenih del, vendar največ 10% (deset odstotkov) od vrednosti pogodbenih del.

Pogodbena kazen se obračuna s končnim obračunom.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti neodvisno od uveljavljanja pogodbene kazni.

**X. POOBLAŠČENI PREDSTAVNIK IN STROKOVNI NADZOR**

1. *člen*

Pooblaščeni predstavnik naročnika – vodja projekta – je g. Miljan Senčar. Izvajalec je dolžan vso pisno korespondenco pošiljati naročniku.

Za strokovni nadzor naročnik pooblašča DRI upravljanje investicij, Družba za razvoj infrastrukture, d.o.o., ki določa, da je:

* vodja projekta Marko Movrin
* po njegovem pooblastilu Roman Maček

Izvajalec je dolžan vso pisno korespondenco pošiljati naročniku in inženirju.

Predstavnik naročnika oz. inženirja se lahko zamenja s pisnim obvestilom nasprotni pogodbeni stranki, za kar ni potrebno sklepati aneksa k tej pogodbi.

Vodja izvedbe s strani izvajalca (odgovorni vodja geološke geotehnične spremljave) je:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Izvajalec kader, ki je naveden v tem členu pogodbe in s katerim je izvajalec v okviru merila dosegel dodatne točke, zaradi česar je bila izbrana njegova ponudba kot najugodnejša, tekom izvajanje pogodbe ne sme zamenjati, razen iz opravičljivih razlogov (smrt, bolezen, prenehanje delovnega razmerja). Kader, ki bo nadomestil oziroma zamenjal v tem členu te pogodbe naveden kader, mora izpolnjevati iste pogoje (vključno z dodatnimi pogoji na podlagi meril), kot jih je izpolnjeval zamenjani kader.

Zamenjava ključnih kadrov izvajalca iz predhodnega odstavka je dopustna le na podlagi predhodno pridobljenega pisnega soglasja naročnika, za kar ni potrebno sklepati aneksa k tej pogodbi. Predlagani kader mora izpolnjevati enake pogoje, kot so bili določeni v razpisni dokumentaciji za predmetno javno naročilo.

**XI. PRAVICE INTELEKTUALNE LASTNINE**

1. *člen*

Na dokumentaciji, ki je predmet te pogodbe, ter na nosilcih, na katerih je fiksirana takšna dokumentacija, pridobi naročnik lastninsko pravico. Naročnik pridobi lastninsko pravico tudi na drugih premičninah (kot so npr. modeli), ki jih izvajalec izdela za izpolnitev predmeta te pogodbe.

1. *člen*

Na celotni izdelani dokumentaciji ter na vseh avtorskih delih, ki jih izvajalec izdela sam, ali da izdelati za naročnika po tej pogodbi, pridobi naročnik vse materialne avtorske pravice in druge pravice avtorja, kot je določeno v tem členu. Glede na to, da je izvajalec pravna oseba, izvajalec naročniku izrecno zagotavlja, da bo od vseh avtorjev oz. soavtorjev, ki bodo izdelovali oziroma sodelovali pri izdelavi dokumentacije ter druga avtorska dela, ki so predmet te pogodbe, pridobili vse materialne avtorske pravice in druge pravice avtorjev (na takšni dokumentaciji oziroma drugih avtorskih delih) ter jih nato skladno z določili te pogodbe prenesel naprej na naročnika. Za vse materialne avtorske pravice in druge pravice avtorjev se šteje, da so v skladu z določili te pogodbe preneseni na naročnika v trenutku, ko jih pridobi izvajalec.

V skladu z določili tega člena izvajalec na naročnika izključno prenaša vse materialne avtorske pravice in druge pravice avtorja (na dokumentaciji, ter na vseh drugih avtorskih delih, ki nastanejo zaradi izpolnitve te pogodbe oz. v zvezi s to pogodbo), zlasti pa naslednje pravice:

* pravico reproduciranja.
* pravico distribuiranja,
* pravico javnega izvajanja,
* pravico javnega prenašanja,
* pravico javnega prikazovanja,
* pravico dajanja na voljo javnosti,
* pravico predelave,
* pravico uporabe v predelani obliki,
* pravico dostopa in izročitve.

Izvajalec in naročnik soglašata, da lahko naročnik materialne avtorske pravice ali druge pravice avtorja, ki jih je pridobil po tej pogodbi, prenese naprej na tretje osebe.

Moralne avtorske pravice ostanejo avtorju skladno z Zakonom o avtorskih in sorodnih pravicah.

V izogib dvomom pogodbeni stranki določata, da skupna pogodbena cena za izvedbo del, ki so predmet te pogodbe, in je navedena v 4. členu te pogodbe, že vsebuje znesek avtorskega honorarja. Skladno z navedenim za prenos materialnih avtorskih pravic in drugih pravic avtorja po tej pogodbi naročnik izvajalcu torej ne dolguje dodatnega plačila.

**XII. REŠEVANJE SPOROV**

1. *člen*

Morebitne spore v zvezi z izvajanjem te pogodbe bosta pogodbeni stranki reševali sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XIII. ODSTOP OD POGODBE**

1. *člen*

Katerakoli od pogodbenih strank lahko, zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe.

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
* izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
* izvajalec odstopi od pogodbe ali jo preneha izvajati,
* izvajalec ni takoj začel izvajati del, ki so predmet pogodbe, ne da bi imel utemeljen razlog za to, ali jih je ustavil za dlje kakor 30 dni po prejemu pisnega naloga naročnika, naj jih nadaljuje;
* izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga.

Naročnik lahko s pisnim obvestilom, ki ga pošlje izvajalcu, odstopi od pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka. Pri tem je dolžan izvajalcu povrniti vse do prejema obvestila nastale upravičene stroške, brez kakršnekoli škode.

1. člen

Med veljavnostjo te pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
	+ v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
	+ zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik je izvajalcu, v primeru odstopa od pogodbe po tem členu, dolžan plačati samo vsa (v skladu s pogodbo) do tedaj izvršena dela, brez kakršnekoli škode.

**XIV. KONČNE DOLOČBE**

1. *člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.
1. *člen*

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

-        če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
-        če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
 o        plačilom za delo,
 o        delovnim časom,
 o        počitki,
 o        opravljanjem dela na podlagi pogodb civilnega prava kljub obstoju elementov delovnega

 razmerja ali v zvezi z zaposlovanjem na črno
in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru, da naročnik v roku 30 dni od seznanitve s kršitvijo začne novi postopek javnega naročila se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

1. *člen*

V primeru predčasnega prenehanja pogodbe zaradi vzrokov iz prejšnjega člena, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi neizpolnjevanja pogodbenih obveznosti in unovčiti dano garancijo za dobro izvedbo pogodbenih obveznosti. V primeru, da škode ni možno ugotoviti, se ta obračuna v višini 10 % od pogodbene vrednosti.

1. *člen*

Pogodba je sklenjena pod odložnim pogojem in sicer mora izvajalec za izpolnitev pogoja v roku 10 delovnih dni od prejema sklenjene pogodbe predložiti naročniku bančno garancijo za dobro izvedbo pogodbenih obveznosti.

Če izvajalec ne bo izpolnil obveznosti iz prvega odstavka tega člena, se šteje, da pogodba ni bila sklenjena, naročnik pa bo unovčil finančno zavarovanje za resnost ponudbe, v nasprotnem primeru, ob izpolnitvi pogoja iz prvega odstavka tega člena, pa pogodba učinkuje od dneva sklenitve pogodbe.

Kot datum sklenitve pogodbe se šteje datum zadnjega podpisa pogodbenih strank.

1. *člen*

Ta pogodba je napisana v petih enakih izvodih od katerih prejme izvajalec en izvod naročnik pa štiri izvode.

Priloga:

- ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,

- podatki o podizvajalcu (\_\_\_ kom),

- zahteve za neposredna plačila in soglasja podizvajalcev (\_\_\_ kom).

|  |  |
| --- | --- |
| **IZVAJALEC:** | **NAROČNIK:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Ljiljana Herga, univ. dipl. inž. geol.  |
|  | direktorica |

|  |  |
| --- | --- |
| ………………………, dne ………………… | Ljubljana, dne ................................................. |